Når er det best å reise til Australia?
Du kan finne billige flybilletter til Australia fra Norge omtrent hele året, men det som er viktig å huske på, er at når det er vinter her hjemme hos oss, er det sommer der, og omvendt. Høysesongen er fra desember til februar. Da er den australske sommeren på sitt beste, og priser på overnatting på sitt høyeste i storbyene. Det er mange turister, så det kan være lurt å booke reisen med hotell på nett før du drar. Lenger nord er det mye regn på denne tiden, men drar du nordover mellom juni og august er du nærmest sikret sol. Vår og høst – slik vi kjenner dem – er flotte tidspunkter å fly til Australia på. Da er temperaturene behagelige nesten uansett hvor i landet du drar, og pris på overnatting er lavere enn i høysesongen.